Verdensmesterskapet i skreifiske

Verdensmesterskapet i skreifiske er en årlig konkurranse hvor det gjelder å fange den største skreien. Mesterskapet arrangeres i slutten av mars i Svolvær i Lofoten og har pågått siden 1991.

Historie 
VM i Skreifiske ble arrangert for første gang i 1991, men planleggingen startet allerede i 1987. VM i skrei oppstod på slutten av 80-tallet da regjeringen kom med en regulering for fritidsfiskere som gjorde at det kun var lov til å fiske til eget bruk. Brøt man denne loven kunne man bli bøtelagt. Myndighetene mente det var så lite skrei i havet at de så på skreien som en utryddet art. I samme tidsrom ble fiskebåter pålagt kvoter på båtene sine. Før denne reguleringen var det lov til å fiske så mye de bare ville. Johannes Rørtveeit og Sigmund Nilsen i Vågan båtforening kom på ideen om å starte VM i Skreifiske på grunn av denne reguleringen.

VM i skreifiske blir arrangert i slutten av mars og konkurransen går over to dager. Fredagen er det Lofotcup. Da er det om og gjøre å få mest og størst mulig fisk, alle arter er tillatt. Lørdagen er det VM, da er det kun skrei det står om. Deltakeren med den største skreien blir premiert. Fisken som dras på land under VM selges videre til fiskemottak.

I 1991 var det 220 påmeldte til konkurransen, i 2013 var deltakertallene oppe i 660. VM i Skreifiske er det største arrangementet i Nord-Norge på vinteren, og går i overskudd med ca. en halv million hvert år. Båtforeningen leier inn ca. 80 båter fra Brønnøysund i sør til Tromsø i nord til arrangementet. På hver båt er det plass til mellom 5-40 personer, deltakerne kan også bruke sine egne båter. Arrangørene besluttet i 2013 å begrense antall deltakere til 580 personer på grunn av manglende båtplasser og overnattingskapasitet i Svolvær.

I 2011 mottok VM i skreifiske Reiselivsprisen fra Reiseliv i Lofoten. National Geographic kommer til Svolvær for å filme VM i skreifiske hvert år. Det blir også laget reportasjer fra arrangementet i flere aviser, magasin og blader. NRK og NRK Nordland sender direkte tv fra VM den helgen konkurransen pågår.

Arrangører 

Det er Vågan Båt- og Sjøfiskeforening som arrangerer VM i skreifiske. Foreningen sitter også på rettighetene til navnet «VM i skreifiske». Båtforeningen jobber med planleggingen fra september til mai. Mye av arbeidet omkring VM i skreifiske går på dugnadsånd, og arrangørene er avhengige av at folk stiller opp både før, under og etter for å kunne gjennomføre arrangementet. Vågan Båt- og Sjøfiskeforening har ca. 250 medlemmer, av disse deltar rundt 70 stykker på dugnaden i forkant av VM.

Fra og med VM 2014 tar Willy Jansen tar over for Sten Ståle Sortland som VM-koordinator for skreifisket.

VM-magasinet 
VM-magasinet  ble tidligere laget av Vågan Båt- og Sjøfiskeforening, men nå har Våganavisa tatt over produksjonen. Medlemmene av båtforeningen skriver fremdeles artiklene i magasinet selv. Magasinet inneholder informasjon om blant annet; tidligere rekorder, fiskeregler, diverse annonser og intervjuer av representanter fra næringslivet i Svolvær.

Deltakerne 
VM i skreifiske er for både amatører og profesjonelle fiskere. I 2013 var det 660 påmeldte deltakere. De fleste deltakerne er hobbyfiskere og turistfiskere fra hele verden. Norges Havfiskeforbund er med årlig, de er profesjonelle havfiskere og stiller med ca. 60 påmeldte. Dette er den største gruppen som er med.

Hvert år er det med deltakere fra mellom 8-13 nasjoner. Deltakerne kommer fra blant annet England, Sverige, Danmark, Finland, Russland, Slovenia, Spania, Tyskland og Romania.

Av alle deltakerne er ca. 30 % damer og 70 % herrer. Gjennomsnittsalderen er 40 år.

Liv og røre 
Beregninger anslår at mellom 7- og 8000 personer kommer inn til Svolvær de to dagene arrangementet pågår, bare rundt 600 av disse er fiskere. Widerøe stiller med ekstra fly hele uken i forveien, og alt av hoteller, restauranter, utesteder og caféer fylles opp. Det anslås at det omsettes rundt 100 millioner kroner i Svolvær under VM.

Regler 
I tillegg til Norges Havfiskeforbund sine konkurranseregler  (vedtatt 5. mars 2011) som er obligatorisk for NHFs fiskekonkurranser i Norge gjelder også disse reglene:

Spesielle fiskeregler for VM i skreifiske:
Det er tillatt å fiske med håndsnøre for turistklassen. Under fredagens konkurranse (Lofotcupen) teller alle fiskeslag, mens det på lørdag (VM i skreifiske) kun fiskes etter torsk.
Innveid fisk som ikke beholdes av deltaker tilfaller arrangøren. (Jfr. NHFs regler §8.12)
Arrangøren påtar seg ikke ansvar for værforbeholdene under selve fiskekonkurransen (force majeure), se NHF regler §8.5
Deltakere som melder seg på lag, har kun anledning til å melde seg på ett 2 eller 4-manns lag og ikke begge deler!

Der finnes også egne regler for fiskeskipper og assistenter.

Premiering

Lofotcupen (fredagen) 
Størst totalfangst (uansett slag) for medlemmer av NHF eller tilsvarende:
 Herre: Nr.1 – Nr.10
 Dame: Nr.1 – Nr.10
 Junior: Nr.1 – Nr.10

Størst totalfangst (uansett slag) for deltagere av turistklasse:
 Herre: Nr.1 – Nr.10
 Dame: Nr.1 – Nr.10
 Junior: Nr.1 – Nr.10

Største enkeltfisk (uansett slag):
 Uansett klasse: Nr.1 – Nr.3

Båtpremie: Det deles ut premie til den båten som har størst gjennomsnittlig fangst pr. person.

VM i Skreifiske (lørdagen) 
Størst totalfangst for medlemmer av NHF eller tilsvarende:
 Herre: Nr.1 – Nr.10
 Dame: Nr.1 – Nr.10
 Junior: Nr.1 – Nr.10

Størst totalfangst for deltagere av turistklasse:
 Herre: Nr.1 – Nr.10
 Dame: Nr.1 – Nr.10
 Junior: Nr.1 – Nr.10

Største enkeltfisk (må være skrei):
 Uansett klasse: Nr.1 – Nr.3

Båtpremie : Det deles ut premie til den båten som har størst gjennomsnittlig fangst pr. person.

Lagkonkurranse
Totalfangst sammenlagt for begge dager
 4-manns lag: Nr.1 – Nr.6
 2-manns lag: Nr.1 – Nr.6

Arrangøren følger NHF sine premieringer for registrerte havfiskere.

Rekorder 
Den høyeste rekorden i 1991 var på 18,1 kg, fisket av Ole Grette fra Asker. Den høyeste rekorden noensinne er på 28,3 kg, fisket av Kjetil Bjørdal fra Andenes. Dette var i 2013.

Verdensmestere 1991-2013 
 1991: Ole Grette, Asker 18,10 kg
 1992: Berit Ovensland, Asker 26,00 kg
 1993: Stig Nilsen, Harstad 16,30 kg
 1994: Geir A. Solland, Tananger 18,80 kg
 1995: Finn Eide, Stavanger 17,30 kg
 1996: Ove Nilsen, Flatby 15,10 kg
 1997: Jan Bisgaard, København 27,50 kg
 1998: Edgar Helgesen, Mo i Rana 24,30 kg
 1999: Geir Olsen, Bryne 18,90 kg
 2000: Olav Løberg, Gjøvik 13,60 kg
 2001: Frode Jakobsen, Sarpsborg 13,80 kg
 2002: Jan S. Vargervik, Askøy 12,80 kg
 2003: Peter Enesund, Kiruna HFK 26,00 kg
 2004: Leif Magnar Karlengen, Hønefoss 18,80 kg
 2005: Bjarne Aase, Nord-Jæren HKF 26,10 kg
 2006: Lars Letho, Kiruna HKF 19,00 kg
 2007: Lars Krogdahl, Kløfta 13,20 kg
 2008: Torbjørn Grindheim, Bømlo 17,30 kg
 2009: Kevin Wright 21,20 kg
 2010: Michael Røhme 18,30 kg
 2011: Bjørn Johansen 19,20 kg
 2012: Jon Arne Solheim 25,88 kg
 2013: Kjetil Bjørdal 28,30 kg

Referanser

Eksterne lenker 
 VM i skreifiske
 Norges Havfiskeforbund
 Lofoten.info 
 Nordnorge.com

Sport i Vågan
Skreifiske
Sportsfiske i Norge
Repeterende arrangementer etablert i 1991